Dr. Herdea a subliniat că, în viitorul apropiat, pacienții cu diabet vor putea achiziționa sisteme de monitorizare continuă a glicemiei direct din farmacii. Aceasta măsură vine în urma unor modificări esențiale în accesul pacienților la servicii medicale, inițiate din 2018.
„În ultimii ani, începând cu 2018 s-au produs modificări foarte importante în accesul pacienților la servicii medicale. La nivelul întregii țări avem 40 de unități medicale civile și unul privat, care deservesc pacienții. Acum, avem acces la aceste pompe cu sisteme de monitorizare continuă.
În 2022 au început discuții foarte intense cu Comisia de Specialitate. Încercăm pe cât posibil să simplificăm traseul pacientului și accesul la sisteme de monitorizare pe care dânșii să le poată procura inclusiv din farmacii cu circuit deschis," a declarat dr. Valeria Herdea.
Diabetul reprezintă o problemă majoră de sănătate publică în România, afectând peste 1,5 milioane de persoane.